L'Agrupació Musical Els Majors de l'Horta Sud actua a l'Auditori Nou
19/12/2005 18:50:00

# L'Agrupació Musical Els Majors de l'Horta Sud actua a l'Auditori Nou

*   19/12/2005 18:50:00
*   [Imprimir](#)
*   Compartir
*    https://www.alaquas.org/documento.asp?id\_do=9727

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9727%2F0&title=Ajuntament%20d%27Alaqu%C3%A0s.%20Premsa.L%27Agrupaci%C3%B3%20Musical%20Els%20Majors%20de%20l%27Horta%20Sud%20actua%20a%20l%27Auditori%20Nou)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9727/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9727/9727_Form_4.jpg)](https://www.alaquas.org/ficheros/documentos/2005/2/9727/9727_Form_10.jpg "<a href='https://www.alaquas.org/ficheros/documentos/2005/2/9727/9727_Form_10.jpg' target=_blank><i class='fa fa-external-link' aria-hidden='true'></i>.L'Agrupació Musical Els Majors de l'Horta Sud actua a l'Auditori Nou</a>")

Els músics d'aquesta banda nomenen Músic d'Honor a l'Alcalde d'Alaquàs en agraïment al seu suport a l'entitat i a la música que es fa a la comarca

L'Agrupació Musical Els Majors de l'Horta Sud va celebrar el diumenge 18 de desembre el seu tradicional Concert de Nadal. Centenars de persones es van donar cita a l'Auditori Nou d'Alaquàs per a escoltar als 55 jubilats i pensionistes que des de fa aproximadament dos anys van decidir crear una banda de música per a persones majors on pogueren continuar exercint la seua dedicació musical.

Abans de l'inici del concert, l'Agrupació va voler agrair en públic a l'Alcalde d'Alaquàs, Jorge Alarte, el suport i l'interès que en aquest temps ha mostrat amb l'entitat i també amb la música que es realitza a la ciutat i a la comarca. En aquest sentit, la banda va nomenar l'Alcalde Músic d'Honor. Així mateix, el President de l'entitat, Fernando Miras, va obsequiar Jorge Alarte amb la insígnia de la banda i amb un quadre en record d'aquest dia.

El concert va comptar amb dues parts. En la primera es van interpretar dos pasdobles, Laura i El Tambor de Granaderos, seguit de l'Obertura del Tambor de Granaderos i el Preludi Acte 3r de La Marchenera. A la segona part es va poder escoltar el pasdoble Amigas de "La Armonía" , l'Obertura Caballería Ligera, Jesús Crist Superstar de Lloyd Webber i el pasdoble El Tío "Caniyitas" de Ricardo Dorado. L'espectacle va arribar a la seua fi amb la interpretació de Quatre Nadalenques de Sánchez Torrella.

L'Agrupació Musical Els Majors de l'Horta Sud va actuar per primera vegada a Alaquàs en desembre de 2003 en un concert inaugural on ompliren l'Auditori de gom a gom. Aquesta agrupació va nàixer l'any 2002 amb l'objectiu de donar cabuda a les persones majors que han dedicat la seua vida al món de la música i volen continuar exercint la seua dedicació musical. La trajectòria d'aquest grup l'ha dut a actuar en nombrosos Auditoris i Teatres de la Comunitat Valenciana i a participar en el Primer Festival de Bandes de Música de Majors de la Comunitat Valenciana al Palau de la Música. Aquest any, en el mateix recinte, va clausurar la Tercera Secció del Certamen Internacional de Bandes de Música de València. La Banda és també fundadora de la Confederació Europea de Músics Jubilats i de la Tercera Edat (CEMUJ).

La banda musical està dirigida per Francisco José Martínez Gallego, compositor, docent i director de banda. En el camp de la composició destaca el seu ampli catàleg d'obres amb més de quinze pasdobles, marxes mores, marxes de processó, música de cambra i simfònica. Camp en què ha aconseguit distincions i premis en concursos.